section_heading: San Fierro
paragraph_text: Kad dođe do garaže u San Fierru, vidi da je u raspadu, te za sve okrivi Catalinu, što Cesara jako ljuti. Međutim, CJ uz Truthovu pomoć nađe ljude za rad u garaži: ljubitelje marihuane Dwaynea i Jethroa (obojica su likovi iz GTA: Vice City) i računalnog genijalca Zeroa. Uskoro kupi Zeroov dućan koji se prodaje kako bi mu spasio posao i s njim se minijaturnim letjelicama bori protiv rivalskog proizvođača elektroničke opreme, Berkleya. Također počne pohađati tečajeve u autoškoli kako bi mogao krasti aute za garažu.